kardosdrur/scandi-wiki huggingface dataset:
DM i ishockey for kvinder 2017-18

DM i ishockey for kvinder 2017-18 var turneringen om det 28. DM i ishockey for kvinder. Turneringen havde deltagelse af seks hold, der først spillede en indledende runde i to regionalt opdelte puljer, hvorfra alle seks hold gik videre til DM-kvalifikationen, hvor der blev spillet om de to pladser i DM-finalen, der afgjordes som en serie bedst af tre kampe. 

Mesterskabet blev vundet af Hvidovre Ishockey Klub, som i finalen besejrede Herlev Hornets med 2-0 i kampe, og som dermed vandt DM-titlen for fjerde sæson i træk og sjette gang i alt. Bronzemedaljerne gik til Silkeborg Skøjteløberforening af 1896, der vandt DM-medaljer for kvinder for første gang nogensinde.

Stillinger og resultater

Indledende runde

Øst 

Klubberne øst for Storebælt spillede om to pladser i DM-kvalifikationen. Turneringen havde deltagelse af to hold, der spillede en firedobbelt-turnering alle-mod-alle, hvilket gav fire kampe til hvert hold.

Vest 

Klubberne vest for Storebælt spillede om fire pladser i DM-kvalifikationen. Turneringen havde deltagelse af fire hold, der spillede en firedobbelt-turnering alle-mod-alle, hvilket gav 12 kampe til hvert hold.

DM-kvalifikation 

DM-kvalifikationen havde deltagelse af de to bedste hold fra øst- og de fire bedste hold fra vest-gruppen. De seks hold spillede en enkeltturnering alle-mod-alle, og kampene blev afviklet i perioden 2. - 4. marts 2017 i Frihedens Idrætscenter i Hvidovre. De to bedste hold, Hvidovre IK og Herlev Hornets, gik videre til DM-finalerne, mens nr. 3, Silkeborg SF, vandt DM-bronzemedaljer.

Finale 

De to bedst placerede hold i DM-kvalifikationen, Hvidovre IK og Herlev Hornets, spillede DM-finaler om fordelingen af guld- og sølvmedaljer i bedst af tre kampe.

Kilder / eksterne henvisninger 
DIU Stats - Øst kvinder 2017-18
DIU Stats - Kvinder vest 2017-18
DIU Stats - DM-kval. kvinder 2017-18
DIU Stats - Kvindernes DM-finaler 2017-18

Noter 

2017-18
Ishockey i 2017
Ishockey i 2018
Luigi Cadorna

Luigi Cadorna (født 4. september 1850, død 21. december 1928) var en militær leder og generalstabschef for den italienske hær under 1. verdenskrig i årene fra 1914 til 1917, da han blev afskediget til fordel for Armando Diaz efter det katastrofale slag ved Caporetto. Cadorna opnåede rangen som løjtnant i 1868 og fik hurtigt sin ilddåb i slaget om Rom i 1870. Herefter steg den unge Cadorna støt i rang, indtil han blev generalstabschef for den italienske hær i juli 1914, da hans forgænger Alberto Pollo pludseligt og uventet døde. Dermed stod Cadorna i spidsen for det italienske militær ved Italiens indtræden i 1. verdenskrig i maj 1915, hvor Cadorna fik kommandoen for Italiens primære front i krigen, nemlig den Italienske Front, der strakte sig langs den italiensk-østrigske grænse fra Dolomitterne i vest til Isonzo-flodens (i dag Soča-flodens) udmunding i Adriaterhavet. Selvom Cadorna nød tidlige sejre i 1915 og 1916 mest grundet den dårlige koordination i de østrig-ungarske offensiver langs fronten, vendte krigslykken for italienerne og Cadorna i 1917, da det Tyske Kejserrige begyndte at sende soldater fra Rumænien og Rusland til Østrig-Ungarns støtte, hvilket resulterede i det afgørende slag ved Caporetto, hvor de samlede tysk-østrigske tropper angreb 25 kilometer ind i Italien bare på den første dag, og hvor selv Venedig var i fare for at blive erobret. Herefter blev Cadorna fyret og erstattet af en af sine største modstandere, Armando Diaz.

Referencer 

Italienere i 1900-tallet
Italienere i 1800-tallet
Generaler fra Italien
Oliver Christensen

Oliver Christensen (født d. 22. marts 1999) er en dansk professionel fodboldspiller, som spiller som målmand hos Serie A-klubben ACF Fiorentina og Danmarks landshold

Klubkarriere 
Oliver Christensen spillede i Kerteminde Boldklub som helt ung, inden han som  U/12-spiller skiftede til Odense Boldklub.

Odense Boldklub 
Han var i oktober 2016 til prøvetræning i Manchester United F.C..

I maj 2017 skrev han en treårig kontrakt med Odense Boldklub. Dermed havde parterne papir på hinanden frem til sommeren 2020. Han med samtidig en del af førsteholdstruppen fra den næstkommende sæsons start. Det første år af sin kontrakt skulle han sideløbende færdiggøre sin skolegang, hvorefter han fra sommeren 2018 ville være fuldtidsprofessionel.
 
Oliver Christensen fik debut på Odense Boldklubs førstehold i en superligakamp mod Brøndby IF den 22. oktober 2018.

Hertha BSC 
I august 2021, kort før transfervinduet lukkede, skiftede Oliver Christensen til den tyske bundesligaklub Hertha Berlin, hvor han fik en femårig kontrakt.

Fiorentina 
Christensen skiftede i august 2023 til italienske Fiorentina.

Landsholdskarriere 
Oliver Christensen fik debut på et coronaramt dansk landshold i kampen mod  11. november 2020. Herudover har Christensen spillet fire kampe på henholdsvis U/18- og U/19-landsholdene.

Referencer

Eksterne henvisninger 

Personer fra Kerteminde
Fodboldspillere fra Danmark
Fodboldlandsholdsspillere fra Danmark
Fodboldspillere fra Odense Boldklub
Fodboldspillere fra Hertha BSC Berlin
Fodboldspillere fra ACF Fiorentina
Deltagere ved verdensmesterskabet i fodbold 2022
Horace Sébastiani

Horace François Bastien Sébastiani comte de La Porta et de l'Empire (født 17. november 1772 i La Porta (nu Haute-Corse), død 20. juli 1851 i Paris) var en fransk officer og statsmand. Han var broder til Tiburce Sébastiani.

Bortjaget fra Korsika søgte Sébastiani til Frankrig, hvor han i 1792 tog ansættelse som underofficer i hæren. Han udmærkede sig i Frankrigs datidige mange krige, bl.a. i slaget ved Marengo 1800, og avancerede gennem alle grader, indtil han efter slaget ved Austerlitz 1805, i hvilket han blev såret, udnævntes til divisionsgeneral. Samme år modtog han posten som gesandt i Konstantinopel, hvor han udfoldede en betydelig diplomatisk og militær virksomhed. 1807 kaldtes han tilbage, fik grevetitlen og ansattes på ny i den franske hær, i hvis rækker han udmærkede sig 1812 og 1813. Under restaurationen sluttede han sig til Ludvig XVIII, men vendte tilbage til Napoleon, så snart denne satte sin fod i land ved Cannes efter det korte ophold på Elba. Sébastiani deltog i slaget ved Waterloo, efter hvilket han søgte tilflugt i England indtil 1816, da han atter begav sig til Frankrig og modtog valg til Deputeretkammeret. I spidsen for Venstrepartiet kæmpede han ivrigt for at få hertugen af Orléans på tronen. Senere virkede han først som marineminister i 1830, derefter som udenrigsminister fra 1830 til 1832, indtil han 1833 udnævntes til Ministre d'Etat uden porteføjle. Endelig virkede han som gesandt, dels i Neapel, dels i London.

Kilder 
 

Marskaller af Frankrig
Grever fra Frankrig
Personer i Napoleonskrigene
Franskmænd i 1700-tallet
Franskmænd i 1800-tallet
Diplomater fra Frankrig
Politikere fra Frankrig
Storkors af Æreslegionen
Amazing Things

Amazing Things er det ottende studiealbum fra den skotske keltiske rockband Runrig. Det blev udgivet i 1993.

Det blev rangeret som det tredjebedste album i 1990'erne af musikanmelderen Glenn McDonald i The War Against Silence, som kaldte det "Det mest livsbekræftende album, der nogensinde er lavet. Muligvis det mest livsbekræftende kunstværk der nogensinde er lavet."

Coveret har et billede af Hugh MacDiarmid Memorial nær Langholm i Skotland skabt af skulptøren Jake Harvey.

Spor 
 "Amazing Things" - 4:18
 "Wonderful" - 4:11
 "The Greatest Flame" - 5:04
 "Move a Mountain" - 5:13
 "Pòg Aon Oidhche Earraich" (A Kiss One Spring Evening) - 3:38
 "Dream Fields" - 5:54
 "Song of the Earth" - 4:52
 "Forever Eyes of Blue" - 4:09
 "Sràidean na Roinn-Eòrpa" (Streets of Europe) - 5:24
 "Canada" - 5:12
 "Àrd" (High) - 6:00
 "On the Edge" - 3:53

Personel 
Iain Bayne: trommer, percussion
Malcolm Jones: guitar, banjo, mandolin, harmonika, sækkepibe, basguitar, baggrundvokal
Calum Macdonald: percussion
Rory Macdonald: vokal, basguitar
Donnie Munro: Forsanger
Peter Wishart: keyboard

Referencer

Eksterne henvisninger 
 Amazing Things på Discogs

Runrig-album
Album fra 1993
Nybølle (Smørum Sogn)

Nybølle er en landsby beliggende i Egedal Kommune beliggende ca. 3,5 km sydøst for Smørum, ca. 7 km nord for Høje-Taastrup og ca. 18-19 km. vest for Indre By (København). Før Kommunalreformen i 2007 tilhørte Nybølle Ledøje-Smørum Kommune.

Nybølle er omgivet af naturlige skel (Nybølle Å, Hove Å, Tysmose og Tysmose Å) og blev ligesom de fleste landsbyer anlagt i løbet af middelalderen. Landsbyen hører stadig til de mindre på egnen. Man kan endnu finde fem oprindelige gårde og nogle huse, samt et gadekær i den østlige del af landsbyen. De relativt store tofter (jorden nærmest gårdene) omkring enkelte gårde er med til at give byen et åbent præg.

Etymologi 
Nybølle og en række tilsvarende stednavne (Nybøl, Nebel, Neble m.v.) indeholder det gamle danske ord "nybøli", der betyder "ny bebyggelse". Efterleddet er afledt af "bol".

Historie 
Nybølle landsby bestod i 1682 af 7 gårde. Det samlede dyrkede areal udgjorde 224,0 tønder land skyldsat til 64,04 tønder hartkorn. Dyrkningsformen var trevangsbrug.

I 2017 fik Nybølle fast rutedrift fra Movia med linje 163, der forbinder Hove, Nybølle, Ledøje og Smørumnedre med Måløv Station og Veksø Station alle ugens 7 dage.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 

Lokaliteter i Egedal Kommune
Higher Ground

Higher Ground er en sang sunget af den danske sanger Rasmussen. Sangen, der er skrevet og produceret af svenskerne Niclas Arn og Karl Eurén, vandt Dansk Melodi Grand Prix 2018 og blev dermed udvalgt til at repræsentere Danmark ved Eurovision Song Contest 2018 i Lissabon.

Ved semifinalen torsdag 10. maj 2018 i Altice Arena i Lissabon fik sangen 204 point og gik videre til finalen, hvor den lørdag 12. maj endte på en 9. plads med 226 point, heraf toppoint fra Holland, Sverige, Norge, Ungarn, San Marino og Australien.

Sangen fik ekstra omtale, da forfatteren J.K. Rowling roste den i et tweet.

Referencer 

Singler fra 2018
Sange fra Dansk Melodi Grand Prix
Popsange fra Danmark
Sange fra Eurovision Song Contest 2018
Eurovision Song Contest-sange fra Danmark
Dansk Melodi Grand Prix 2018
Elisabeth Augusta Lindenov

Elisabeth Augusta Lindenov (født 28. december 1623 på Kronborg, død 9. august 1677) var datter af Christian 4. og hans hustru til venstre hånd Kirsten Munk. Ligesom sin mor og søskende bar hun titlen komtesse af Slesvig-Holsten. Hun opfostredes i en del af sin barndom hos mormoderen, Ellen Marsvin. Hun blev gift med Hans Lindenov den 27. oktober 1639, og blev 4. juli 1649 mor til Sophie Amalie Lindenov.

Elisabeth Augusta er blevet beskrevet som en vulgær, konstant gældstynget spillefugl, som var i konflikt med sine søskende. Efter hendes mors død arvede hun Boller og Rosenvold, men på grund af økonomiske vanskeligheder solgte hun ejendommene. Efter ægtefællens død i 1659 blev hun tildelt til en månedlig pension på 100 rigsdaler af sin halvbror Frederik 3.

Under Svenskekrigene 1657-1660 gjorde hun modstand mod den svenske besættelsesmagt. Hun skildres af svenske officerer, der var udstationeret i egnen, som en "obstinat og trodsig kvinde", der ikke nærer frygt for nogen som helst, men med våben i hånd og fulgt af bevæbnede karle øver sit herredømme over omegnen, og vil være i stand til at berede svenskerne betydelige vanskeligheder. Hos hende var som gæst en ritmester Stygge Høeg, der fulgte grevinden på hendes farter, på trods af at han egentlig selv var svensker.

Literatur 
 
 Rockstroh, K. C. Udviklingen af den nationale Hær i Danmark i det 17. og 18. Aarhundrede : Bind I Tiden 1614-1670. København 1909, s. 374

Referencer 

Danskere i 1600-tallet
Elisabeth Augusta
Danske kongers uægte børn
Grevinder fra Danmark
Buckden Towers

Buckden Towers, tidligere Buckden Palace, er en befæstet herregård på hovedgaden i Buckden i Cambridgeshire i England.

Bygningen blev opført i 1400-tallet, hvor der i 1100-tallet lå en træbygning. Optegnelser viser, at biskoppen af Lincoln brugte det. Træbygningen blev erstattet af kraftigere bygninger i sten, og der blev tilføjet et højt murstenstårn i 1475, der blev beskyttet af mure og en voldgrav, som blev omgivet af en ydre borggård. Dele af komplekset blev nedrevet i 1832 på ordre fra Ecclesiastical Commissioners. Det victorianske hus på stedet blev opført i 1872.

Se også 
 Liste over borge og slotte i England

Eksterne henvisninger 

 The Claret Centre
 Friends of Buckden Towers 
 Gatehouse Gazetteer record for Buckden Towers, containing a comprehensive bibliography.
 Buckden Village
 Detailed historic record for Buckden Towers
 The RC Parish of St Hugh of Lincoln Buckden and St Joseph in St Neots
 The Palace of Buckden, Cambridge Military History Website

Slotte i Cambridgeshire
Longthorpe Tower

Longthorpe Tower er et middelalderligt beboelsestårn fra 1300-tallet i landsbyen Longthorpe omkring 3 km vest for Peterborough i Cambridgeshire i England. Det er berømt for sine velbevarede freskoer.

Historie 
I begyndelsen af 1300-tallet opførte Robert Thorpe tårnet som en udvidelse af en befæstet herregård.

Thorpe havde tjent sine penge i den lokale Peterborough Abbey, og tårnet har muligvis været et statussymbol for ham. Tårnet har tre etager, og stueetagen var oprindeligt beboelse for Thorpe.

Tårnet er bedst kendt for sine velbevarede vægmalerier fra omkring år 1330. Malerierne viser religiøse, sekulære og moralske emner, og kvaliteten er meget høj for provinsarbejder. De blev kalket over omkring reformationen, men blev genopdaget i 1940'erne. Historikeren Clive Rouse mener, at "der ikke findes sammenlignelige komplette malerier fra et så tidligt tidspunkt i England".

Ejendommen ejes af English Heritage og er en listed building af første grad og et Scheduled monument (fredet bygning).

Se også 
 Liste over borge og slotte i England

Referencer

Bibliografi 
 Emery, Anthony. (2006) Greater Medieval Houses of England and Wales, 1300–1500: Southern England. Cambridge: Cambridge University Press. .
 Pettifer, Adrian. (2002) English Castles: a Guide by Counties. Woodbridge, UK: Boydell Press. .
 Pounds, Norman John Greville. (1994) The Medieval Castle in England and Wales: a social and political history. Cambridge: Cambridge University Press. .

Eksterne henvisninger 
 English Heritage site

Slotte i Cambridgeshire
Thomas Frans af Savoyen-Carignano

Thomas Frans af Savoyen-Carignano (født 21. december 1596, død 22. januar 1656) var titulær fyrste af Carignano i 1630 – 1656.

Forfædre 
Thomas Frans af Savoyen-Carignano var den yngste søn af regerende hertug Karl Emanuel 1. af Savoyen (1562 – 1630) og Catherine Michelle af Spanien (1567 – 1597).

Thomas Frans var sønnesøn af hertug Emanuele Filiberto af Savoyen, kong Filip 2. af Spanien og Elisabeth af Valois.
 
Han var oldesøn af kong Frans 1. af Frankrig, den tysk-romerske kejser Karl 5., kejserinde Isabella af Portugal, kong Henrik 2. af Frankrig og Katarina af Medici.

Han var tipoldesøn af kong Emanuel 1. af Portugal, Karl af Angoulême, Louise af Savoyen, kong Ludvig 12. af Frankrig, Filip den Smukke af Kastilien og Johanne den Vanvittige af Kastilien.

Ægteskab 
Thomas Frans var gift med den franske prinsesse af blodet Marie af Bourbon (1606 – 1692). Hun var sønnedatter af Ludvig 1. af Bourbon-Condé

Parret fik syv børn. Den ældste overlevende søn (Emanuel Filibert af Savoyen-Carignano) blev gift med Maria Angela Caterina d'Este (1656 – 1722).

De italienske konger (1861 – 1946) nedstammede fra Thomas Frans og Maria Angela Caterina.

Huset Savoyen
Progress D-436

Progress D-436 er en turbofan flymotor udviklet af den ukrainske virksomhed Ivchenko-Progress. Den blev certificeret i 1987.

Eksterne henvisninger 

 An-148 Awarded Russian and European Type Certification

Flymotorer
Maksim Topilin

Maksim Anatoljevitj Topilin (, ; født 19. april 1967 i Moskva) er en russisk økonom, og politiker fra partiet Det Forenede Rusland.

Referencer

Eksterne henvisninger 

 Russiske regering: Maksim Topilin 

Personer fra Moskva
Politikere fra Rusland
Økonomer
Russere i 1900-tallet
Russere i 2000-tallet
Christian Adolph Ferdinand Fibiger

Christian Adolph Ferdinand Fibiger (født 27. august 1813 i København, død 27. august 1841 i Vejle) var en dansk officer.

Han var søn af oberstløjtnant Adolph Fibiger, blev i sit 9. år volontær i Landkadetkorpset, landkadet 1827, kommandersergent i Korpset 1828, sekondløjtnant ved Kongens Regiment 1829 med anciennitet fra 1826 og premierløjtnant 1835. Det følgende år blev han, efter at have underkastet sig afgangseksamen i ingeniørafdelingen ved Den kongelige militære Højskole, forsat til Ingeniørkorpset og her sekondkaptajn 1841. Fibiger havde fra ganske ung af syslet med litteraturen, navnlig Danmarks historie, og 1839 udkom Historisk Læsebog for Bondestanden, hvilket lille skrift snart blev en af de mest læste folkebøger. Desværre blev dette for en ung begynder lovende arbejde forfatterens sidste. Han måtte kort efter rejse til Madeira for at søge lægedom mod en under sin ingeniørvirksomhed langs vestkysten af Jylland pådraget brystsygdom, men vendte uhelbredt tilbage, og 1841 på sin 28. års fødselsdag døde han.

Kilder 
 

Personer i Dansk Biografisk Leksikon
Christian Adolph Ferdinand
Ingeniørofficerer fra Danmark
Personer fra København
Danskere i 1800-tallet
Lærebogsforfattere fra Danmark
Carl Axel Ilius Fibiger

Carl Axel Ilius Fibiger (født 15. september 1815 i København, død 20. juni 1882 på Frederiksberg) var en dansk officer, bror til Ilia Fibiger, Mathilde Fibiger, Christian Adolph Ferdinand Fibiger og Otto Fibiger og far til Marie Jessen.

Han var søn af oberstløjtnant Adolph Fibiger og hustru, blev 1831 kadet, 1832 sekondløjtnant à la suite i Sjællandske Kyrasserregiment (med anciennitet fra 1829), fik 1840 premierløjtnants karakter og anciennitet, blev 1842 premierløjtnant i 5. Dragonregiment, fik 1849 ritmesters anciennitet, blev samme år ritmester af 2. grad i 4. Dragonregiment, 6. oktober 1851 Ridder af Dannebrog, 1852 ritmester af 1. grad, fik 1862 majors karakter og anciennitet, blev samme år forsat til 5. Dragonregiment, blev 1863 major og 1864 chef for nævnte regiment. I 1865 fik han afsked som oberstløjtnant og blev 1869 karakteriseret oberst.

Fibiger ægtede den 11. oktober 1844 i Sankt Mortens Kirke i Randers Sophie Marie Caroline Fog (født 21. maj 1823 i Fredericia, død 9. juli 1891 på Frederiksberg), datter af toldinspektør, kammerråd Axel Friderich Preben Fog (1788-1848) og Laurentia Qvina Mechtela Muus (1794-1858).

Han boede fra ca. 1867 til sin død i villaen Harsdorffsvej 11, der blev nedrevet i 1970'erne.

Kilder 
 Vilhelm Richter: Den danske Landmilitæretat 1801-1894, bind 1, København: Antikvariat Richard Levin & Co. ApS og Dansk Historisk Håndbogsforlag 1977, s. 120.

Personer i Dansk Biografisk Leksikon
Carl Axel Ilius
Kavaleriofficerer fra Danmark
Personer fra København
Danskere i 1800-tallet
Riddere af Dannebrog
Ramenskij rajon

Ramenskij rajon er en af 36 rajoner i Moskva oblast i Rusland. Rajonen er beliggende i den sydøstlige centrale del af oblastet og har  indbyggere samt et areal på  km². Rajonens administrative center er byen Ramenskoje med  indbyggere.

Se også 
 Saratov Airlines Flight 703

Referencer

Eksterne henvisninger 

 

Rajoner i Moskva oblast
Henrik August Flindt (officer)

Henrik (Henrich) August Flindt (født 30. august 1756 i Kerteminde, død 9. august 1826 i Horsens) var en dansk officer, far til C.L.H. Flindt.

Han var søn af major Henrik Flindt (1716-1791) og Wilhelmine Charlotte Merckel (1725-1802). Flindt blev karakteriseret ritmester i Husarregimentet, 1803 sekondritmester, 1806 premiermajor, 28. juni 1809 Ridder af Dannebrog og samme år karakteriseret oberstløjtnant og eskadronschef i Prins Frederik Ferdinands Dragonregiment, blev 1812 kammerherre, 1814 oberst à la suite og inspektør over kavaleriet, 28. oktober 1817 Dannebrogsmand og 25. maj 1826 Kommandør af Dannebrog.

Første gang var han gift (24. januar 1791 i Christiansborg Slotskirke) med Charlotte Amalie baronesse Knuth (født 14. juni 1762, død 13. februar 1824 i København), datter af Conrad Ditlev baron Knuth og Conradine Augusta født komtesse Reventlow. Parret blev skilt 18. december 1802. I sit andet, meget kortvarige, ægteskab var han gift (1825) med Anna Maria Dam (ca. 1779-1856).

Kilder 
 Vilhelm Richter: Den danske Landmilitæretat 1801-1894, bind 1, København: Antikvariat Richard Levin & Co. ApS og Dansk Historisk Håndbogsforlag 1977, s. 124.

Henrik August 1
Kavaleriofficerer fra Danmark
Personer fra Kerteminde
Kommandører af 1. grad af Dannebrog
Kammerherrer fra Danmark
Danskere i 1700-tallet
Danskere i 1800-tallet
Kasper Gross

Kasper Gross (født 13. september 1987) er en dansk standupkomiker, manuskriptforfatter og skuespiller. Han har skrevet og medvirket i Minkavlerne sammen med Jonas Mogensen.

Karriere 
I 2009 vandt han stand-up-konkurrencerne Danish Open og Danmarks Næste Comedy Stjerne (Kanal 6).

I både 2014 og 2017 var han nomineret til Talentprisen ved Zulu Comedy Galla.
Kasper Gross var tekstforfatter på tv-programmet Dybvaaaaad! på TV 2 Zulu i perioden 2014 - 2018. I 2015 var han desuden fast opvarmer på Tobias Dybvads one man show Er det ikke dig fra Dybvad?, samt fast mand på Frank Hvams tour NYT.

Han var manuskriptforfatter på satireprogrammet Grand Danois, der kørte på TV 2 i 2016, som han også medvirkede i. Her spillede han den handikappede mand, Palle Pram, der måtte trækkes med sin irriterende hjælper.

I 2017 var Kasper Gross aktuel med tv-programmet Er vi der ikke snart?, der i alt bestod af 16 afsnit på TV 2 Zulu. Her både skrev han manuskripterne og spillede en stor del af rollerne, sammen med Jonas Mogensen.

Han er sammen med kollegaen Jonas Mogensen hovedforfatter på komedieserien Minkavlerne (2019), hvor han også spiller en af hovedrollerne som Martin. Minkavlerne vandt i 2020 en Zulu Award for Årets TV-serie.

Turneer 
 2019 Grin til Gavn, Red Barnets velgørenhedsshow
 2019 De Håndplukkede
 2018 En aften med Thomas Warberg og Kasper Gross
 2017 Comedy Nite med Mark Le Fêvre og Jesper Juhl
 2015 NYT! med Frank Hvam
 2015 Er det ikke dig fra Dybvad? (opvarmer)
 2010Comedy Nite med Brian Lykke og Den Lalleglade Brigade

 Medvirkende 
 2016 Grand Danois i rollen som Palle Pram
 2017 Er vi der ikke snart?" flere roller i en række sketches 2019 Helved i rollen som Dennis
 2019-2021 Minkavlerne som Martin
 2021 R8dio - Undskyld vi roder i rollen som IT-chef Michael Voss. (Podcast)

 Manuskriptforfatter 
 2016 Grand Danois 2017 Er vi der ikke snart? (TV 2 Zulu og TV 2 Play)
 2019-2021 Minkavlerne''

Andet 
 2014 Zulu Comedy Galla
 2016 ZULUs 2016 - De 10 ting vi talte mest om
 2017 Zulu Comedy Galla
 2017 ZULUs 2017 - De 10 ting vi talte mest om
 2019 Årskavalkader - Zulus 2019, De ting vi talte mest om

Referencer

Eksterne henvisninger 
 

Standupkomikere fra Danmark
Manuskriptforfattere fra Danmark
Holger Scheel af Gyldenfeldt

Holger Scheel af Gyldenfeldt (født 3. maj 1817, død 19. marts 1864 ved Dybbøl) var en dansk officer, far til Carlo Sehested Gyldenfeldt.

Han var søn af overauditør, senere byfoged, justitsråd Hans Henrik af Gyldenfeldt (1785-1866) og Barbara Marie født Risting (død 1845). Gyldenfeldt blev 1831 kadet, 1836 sekondløjtnant à la suite ved Sjællandske Jægerkorps, kom 1837 i nummer, blev 1838 forsat til Jydske Jægerkorps, blev 1842 premierløjtnant ved 1. Jægerkorps, 1849 kompagnikommandør, samme år kaptajn af 2. klasse, 1852 kaptajn af 1. klasse ved 10. bataljon. Han deltog i den 2. Slesvigske Krig og faldt den 19. marts 1864 i slaget om Dybbøl. 1848 var han blevet Ridder af Dannebrog.

6. juli 1853 ægtede han i København Augusta Frederikke Garlieb (født 23. april 1827 i København, død 1. juni 1888 sammesteds). Parret havde tre døtre og en søn.

Kilder 
 Danmarks Adels Aarbog 1908.

Holger Scheel
Officerer fra Danmark
Personer i den 2. Slesvigske Krig fra Danmark
Riddere af Dannebrog
Faldne danske militærfolk